Jabarkan Plot dari Puteri Yang Ditukar dalam bahasa melayu

Amira (Elisya Sandha) dan Zahira (Eyra Hazali) merupakan dua orang gadis yang mempunyai latar belakang berbeza.

Amira dibesarkan di dalam kehidupan yang serba sederhana bersama kedua-dua orang tuanya, Ihsan (Eizlan Yusof) dan Farina (Fazlina Ahmad Daud).

Zahira pula mempunyai kehidupan yang cukup mewah bersama kedua-dua orang tuanya, Tuan Malik (Edika Yusof) dan Aini (Elizad Sharifuddin), di samping ibu tirinya, Maria (Zila Bakarin) dan kakak kandung sebapanya, Miesya (Julia Farhana Marin). Tetapi Zahira selalu dibuli oleh Miesya.

Namun, tiada seorang pun yang mengetahui akan rahsia yang tersembunyi di sebalik dua keluarga tersebut, dimana Zahira dan Amira telah ditukar sejak kecil.

Tiada siapa yang mengetahui dalang disebalik pertukaran itu adalah angkara Karim (Ijoy Azhari) yang berdendam dengan Tuan Malik. Rahsia itu tersimpan kemas sehinggalah Aini mula menyiasat dan melakukan ujian DNA terhadap Amira dan Zahira tanpa pengetahuan mereka berdua. Aini juga berhasil memujuk Tuan Malik, Ihsan dan Farina untuk turut sama melakukan ujian DNA tersebut. Akan tetapi setelah ujian DNA tersebut keluar, Aini kemudian mati dibunuh. Manakala Karim yang menyaksikan pembunuhan Aini ketika itu kemudian mengambil kesempatan itu untuk menyembunyikan keputusan DNA tersebut. Kematian Aini membuatkan Zahira dan Tuan Malik mengalami tamparan hebat. Selepas kematian Aini, hubungan Tuan Malik dan Zahira menjadi renggang. Zahira tertanya-tanya niat ibunya untuk menemui keluarga Amira sebelum meninggal. Zahira sempat menyalahkan Amira diatas kematian ibunya, namun Tuan Malik memujuk Zahira bahawa kejadian tersebut adalah ketentuan Tuhan. Tuan Malik kemudian menemui klinik dimana Aini melakukan ujian DNA sebelum kematiannya. Akhirnya segalanya terbongkar apabila keputusan tersebut membuktikan bahawa Amira dan Zahira tertukar sewaktu lahir. Tuan Malik, Ihsan dan Farina sepakat untuk merahsiakan perkara tersebut sambil menunggu masa yang sesuai untuk memberitahu Amira dan Zahira. Karim dan Maria mula merancang untuk menjatuhkan Tuan Malik. Manakala Miesya membuat rancangan jahat untuk mengenakan Zahira dan Arman (Ikmal Amry) lalu memberitahu Tuan Malik bahawa Zahira dan Arman telah melakukan perbuatan sumbang dibelakangnya. Tuan Malik yang terperdaya dengan kata-kata Miesya tersebut kemudian bertindak menjauhkan Zahira dan Arman lalu mengahwinkan Zahira dengan Taufik (Hafreez Adam). Pada hari perkahwinan Zahira terbongkarlah rahsia bahawa Zahira adalah anak Ihsan dan Amira adalah anak Tuan Malik. Amira dan Zahira yang berasa tertipu kemudian bertindak menjauhkan diri daripada keluarga masing-masing. Kesempatan itu digunakan Maria untuk membuatkan Tuan Malik kembali padanya. Maria kemudian memberikan Tuan Malik sejenis dadah agar Tuan Malik sentiasa menurut kepadanya. Amira dan Zahira kemudian bertemu lalu membuat keputusan untuk kembali ke pangkuan keluarga mereka. Namun tanpa disangka Amira dan Zahira mengetahui bahawa Tuan Malik positif dadah disebabkan perbuatan Maria. Mereka kini sepakat untuk tidak akan membiarkan Maria mengganggu Tuan Malik lagi. Ihsan merasakan ada sesuatu yang pelik dengan kematian Aini dan mula mencari dalang disebalik kematian Aini.

Miesya kemudian menemui Taufik lalu memberitahu bahawa Zahira dan Arman pernah melakukan perkara sumbang dibelakangnya. Taufik kemudian memaksa Zahira untuk menceritakan hal yang sebenarnya namun Zahira tetap berdiam diri. Zahira disahkan hamil, namun kehamilan tersebut menambahkan lagi curiga Taufik terhadap hubungan Zahira dan Arman. Keaadan rumahtangga Zahira dan Taufik bertambah keruh apabila adik Rizwan (Azrel Ismail), Fifi (Jasper Supayah) telah jatuh cinta kepada Taufik lalu berterusan menggoda Taufik. Keadaan tersebut dimanfaatkan oleh Miesya lalu memberitahu Zahira bahawa Taufik mempunyai hubungan sulit dengan perempuan lain diluar. Hal tersebut membuatkan Zahira mengalami tekanan lalu keguguran. Ihsan dan Farina meminta kebenaran daripada Tuan Malik untuk menjaga Zahira selepas mengetahui kejadian yang menimpa Zahira sebelum ini. Ihsan kini mengetahui bahawa Karim terlibat dalam pembunuhan Aini selepas menjumpai keputusan DNA didalam simpanan Karim. Manakala Tuan Malik berhasrat untuk menfailkan saman terhadap Maria selepas apa yang Maria telah lakukan kepadanya. Zahira menceritakan hal yang sebenarnya kepada Amira selepas Zahira tidak tahan dengan tuduhan Taufik terhadapnya. Taufik kini merasa putus asa untuk mempertahankan rumahtangganya dengan Zahira kemudian membuat keputusan untuk menceraikan Zahira kelak. Ihsan masih meneruskan siasatannya setelah dia yakin bahawa Karim terlibat dengan pembunuhan Aini. Maria disahkan menghidap kanser dan dia mengambil kesempatan itu untuk meraih simpati Tuan Malik namun Tuan Malik tetap dengan keputusannya untuk menyaman Maria. Zahira dan Taufik akhirnya bercerai. Kesempatan itu digunakan Arman untuk memenangi hati Zahira semula dan berniat untuk memperisterikan Zahira.  Bekas orang suruhan Tuan Malik, Madun (Ako Mustapha) kini bebas daripada penjara dan dia berniat untuk membalas dendam terhadap Tuan Malik. Maria dan Madun merancang untuk mencelakakan Amira namun rancangan tersebut gagal apabila Amira berjaya diselamatkan oleh Rizwan. Manakala Miesya mencuba untuk memujuk Maria agar menghentikan untuk merancang menjatuhkan Tuan Malik kerana dia sudah berasa putus asa untuk membalas dendam terhadap Tuan Malik. Mengetahui rancangan sebelum ini gagal, Madun kembali merancang untuk mengenakan Tuan Malik. Arman berusaha untuk memujuk Tuan Malik agar merestui hubungannya dengan Zahira. Bagaimanapun dengan bantuan Anita (Emelda Rosmila), iaitu bos Arman Tuan Malik akhirnya bersetuju bahawa Zahira dan Arman berkahwin. Ihsan meminta bantuan Taufik untuk menjejaki Karim yang kini menghilang. Miesya dan Madun kini berkerjasama untuk menjatuhkan Tuan Malik. Mereka mula memecahbelahkan hubungan Amira dan Rizwan namun akhirnya gagal apabila Rizwan berjaya memujuk Amira dan menjernihkan hubungan mereka. Miesya merasakan rancangan jahatnya dengan Madun selalu menemui kegagalan membuatkan dia mula mengalah dan ingin berubah menjadi orang yang baik walaupun perbuatannya itu ditentang oleh ibunya, Maria. Keadaan kesihatan Maria yang semakin terjejas itu membuatkan Tuan Malik ingin membantu bekas isterinya

itu untuk mendapatkan rawatan di luar negara. Ihsan kini berjaya menemui Karim dan memaksanya untuk menceritakan perkara yang sebenarnya namun Karim enggan berbuat demikian lalu mencuba untuk melarikan diri ke Indonesia. Selepas Amira dan Rizwan berkahwin, Tuan Malik mula melamar Anita dan merancang majlis perkahwinan mereka kelak. Namun, kini Tuan Malik berasa gelisah apabila dia menemui Ustazah Ainol, iaitu wanita yang seiras wajahnya dengan bekas isterinya, Aini. Wanita tersebut merupakan guru agama kepada Miesya. Karim kemudian menemui Farina dan kemudian menceritakan rahsia yang disimpannya selama ini. Karim juga meminta maaf kepada Tuan Malik dan Ihsan diatas kesilapannya selama ini. Selepas kematian Maria, Tuan Malik dan Anita pun berkahwin. Akhirnya, Tuan Malik ditembak oleh Madun.